«Hørsel» (*L'Ouïe*), litografi av Honoré Daumier i serien «Pariser-typer» (*Types parisiens*) 1839. Spedbarnet, kvinnen og mannen har ulike typer nattluer. Foto: Brooklyn Museum 
Carl Spitzwegs folkekjære maleri *Der arme Poet* fra 1839 viser en fattig dikter til sengs i sin kummerlige loftshybel iført hvit nattlue. Original i Neue Pinakothek i München.

Illustrasjon fra Max og Moritz, en av den tyske vittighetstegneren Wilhelm Busch mange bildefortellinger. Tegningen er fra omkring 1860 og viser en mann med spiss nattlue (*Onkel Fritze In der spitzen Zipfelmütze*, «Onkel Fritz med den spisse topplua»).
Illustrasjon fra eventyret om Rødhette og ulven tegnet av Gustav Dore på midten av 1800-tallet. Ulven på bildet har iført seg bestemors anstendige kyse eller nattlue. Denne typen blir på engelsk ofte kalt *mobcap*.
**Nattlue** er ei lue som blir brukt når en sover. Nattlue er sjelden i bruk som nattøy i dag, men ble inntil tidlig på 1900-tallet brukt både av kvinner og menn for å holde varmen i kalde hus om natta og for å holde frisyren i orden.  Nattluene hadde gjerne form som ei topplue, eller ei kyse for kvinner, som også kunne bruke hårnett eller hårbånd for å holde håret på plass. Nattluene var oftest hvite eller lyse og kunne være sydd av vevd tekstil, for eksempel myk ull eller bomull (flannel), eller være strikket.

Små, nattlueliknende hodeplagg kunne på 1700- og 1800-tallet også bæres sammen med morgenkåper, slåbroker og andre uformelle inneklær. 

* Satirisk vittighetstegning utgitt i London i 1815 som viser hvordan «troll kan temmes» (The Taming of the Shrew), det vil si hvordan en ektemann holder styr på kona i senga. Både mannen og kvinnen på bildet er utstyrt med nattluer.Satirisk vittighetstegning utgitt i London i 1815 som viser hvordan «troll kan temmes» (*The Taming of the Shrew*), det vil si hvordan en ektemann holder styr på kona i senga. Både mannen og kvinnen på bildet er utstyrt med nattluer.
* «Portrett av onkel Dominique» av Paul Cézanne 1865-1867 viser en franskmann tidsriktig kledt i fessliknende inne- eller hjemmelue med myk, hengende pull og dusk.«Portrett av onkel Dominique» av Paul Cézanne 1865-1867 viser en franskmann tidsriktig kledt i fessliknende inne- eller hjemmelue med myk, hengende pull og dusk.
* Den gjerrige Ebenezer Scrooge fra Charles Dickens' En julefortelling (A Christmas Carol) i nattlue, nattserk, strømper og tøfler. Illustrasjon av John Leech 1843.Den gjerrige Ebenezer Scrooge fra Charles Dickens' *En julefortelling* (*A Christmas Carol*) i nattlue, nattserk, strømper og tøfler. Illustrasjon av John Leech 1843.

Annet
-----

* «Nattlue» er også kjælenavn på kondom.
* Det engelske *nightcap* betyr «nattlue», men også en siste drink før leggetid. *Nightcap* er også navn på et samlealbum fra 1993 med det britiske rockebandet Jethro Tull.
* Danmarks store eventyrdikter H. C. Andersen utgav eventyret «Pebersvendens nathue» («Peppersvennens nattlue») i 1858.

Referanser
----------

1. ↑  
	* H. C. Andsersens eventyr «Pebersvendens nathue» Arkivert 18. desember 2005 hos Wayback Machine.

Eksterne lenker
---------------

* (en) Nightcaps (headgear) – kategori av bilder, video eller lyd på Commons Rediger på Wikidata
* «DigitaltMuseum: Søk: 'nattlue'». DigitaltMuseum. Besøkt 21. mai 2012.
* Svensk damenattlue fra 1860 med kniplinger og knytebånd[*død lenke*]